**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL NEKILNOJAMOJO TURTO MOKESČIO TARIFŲ NUSTATYMO**

2020 m. birželio 15 d. Nr. 34-415

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos nekilnojamojo turto mokesčio įstatymo 6 straipsnio 1 ir 2 dalimis, Lazdijų rajono savivaldybės taryba n u s p r e n d ž i a:

Nustatyti 2021 metams nekilnojamojo turto mokesčio tarifus procentais nuo nekilnojamojo turto, priklausančio nuosavybės teise, mokestinės vertės:

1. juridiniams ir fiziniams asmenims – 1 proc.;
2. apleistam ir neprižiūrimam nekilnojamajam turtui − 3 proc.

Savivaldybės merė Ausma Miškinienė

Šarūnė Dumbliauskienė, (8 613) 80 879

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL NEKILNOJAMOJO TURTO MOKESČIO TARIFŲ NUSTATYMO“ PROJEKTO**

**AIŠKINAMASIS RAŠTAS**

2020 m. birželio 12 d.

Lazdijų rajono savivaldybės tarybos sprendimo „Dėl nekilnojamojo turto mokesčio tarifų nustatymo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos nekilnojamojo turto mokesčio įstatymo 6 straipsni 1 ir 2 dalimis.

***Šio sprendimo projekto tikslas*** – nustatyti nekilnojamojo turto mokesčio tarifus 2021 metams.

Pagal Nekilnojamojo turto mokesčio įstatymą nuo šių metų pradžios mokesčio tarifas gali būti nuo 0,5 iki 3 procentų nekilnojamojo turto mokestinės vertės, iki 2020-01-01 mokesčio tarifas galėjo būti nuo 0,3 iki 1 proc.

Nekilnojamojo turto mokesčio tarifai gali būti diferencijuojami pagal įstatymu nustatytus kriterijus: nekilnojamojo turto paskirtį, jo techninės priežiūros būklę, mokesčio mokėtojų kategorijas (dydį ar teisinę formą, ar socialinę padėtį) ar nekilnojamojo turto buvimo savivaldybės teritorijoje vietą. Šiuo sprendimo projektu siūloma tarifus diferencijuoti pagal mokesčių mokėtojo teisinę formą ir nekilnojamojo turto techninės priežiūros būklę.

Maksimalų 3 proc. nekilnojamojo turto mokesčio tarifą siūloma nustatyti Lazdijų rajono savivaldybės teritorijoje esančiam apleistam, neprižiūrimam ir nenaudojamam turtui, kurio sąrašas spalio mėn. bus teikiamas tvirtinti Lazdijų rajono savivaldybės tarybai.

***Kaip šiuo metu yra sprendžiami projekte aptarti klausimai­*** – 2020 m. yra nustatyti analogiški tarifai juridiniams ir fiziniams asmenims bei apleistam ir neprižiūrimam turtui, tačiau mažesnis tarifas, tai yra 0,3 proc., buvo nustatytas viešosioms įstaigoms, kurių savininkė yra savivaldybė bei uždarosioms akcinėms bendrovėms, kurių daugiau kaip 50 proc. akcijų valdo Lazdijų rajono savivaldybės taryba. Siūloma suvienodinti tarifus visiems juridiniams asmenims, neišskiriant jų pagal nuosavybės teisės.

Savivaldybės taryba Nekilnojamojo turto mokesčio tarifus kitam mokestiniam laikotarpiui turi nustatyti iki liepos 1 d. Jeigu savivaldybės taryba tarifų iki termino nenustato naujų konkrečių mokesčio tarifų, kitą mokestinį laikotarpį galioja paskutiniai nustatyti konkretūs mokesčio tarifai.

***Kokių pozityvių rezultatų laukiama*** – priėmus šį Lazdijų rajono savivaldybės tarybos sprendimo projektą. savivaldybės biudžetas 2021 m turėtų gauti daugiau pajamų iš nekilnojamojo turto mokesčio, nes šis mokestis padidės viešosioms įstaigoms, kurių savininkė yra savivaldybė ir uždarosioms akcinėms bendrovėms, kurių daugiau kaip 50 proc. akcijų valdo Lazdijų rajono savivaldybės taryba. 2019 metais iš nekilnojamojo turto mokesčio gauta 179,2 tūkst. eurų pajamų. 2020 m. birželio 1 d. pajamų iš nekilnojamojo turto mokesčio yra gauta 107,6 tūkst. eurų.

Taip pat, tikėtina, kad patvirtinus padidintą nekilnojamojo turto mokesčio tarifą apleistam ir neprižiūrimam nekilnojamajam turtui, apleistų statinių ir pastatų savininkai bus suinteresuoti juos sutvarkyti, kad nebūtų darkomas miesto ir kitų vietovių vaizdas ar keliama nelaimingų atsitikimų grėsmė.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vedėja Šarūnė Dumbliauskienė.

Biudžeto, finansų ir turto valdymo skyriaus vedėja Šarūnė Dumbliauskienė